मनुष्य नाम और रूप के सिवाय और कुछ होता ही नहीं और यह अपना-अपना कहने-कहलाने वाले शत्रु-मण्डलियों द्वारा यही नाम और रूप खाया जाता है, तो फिर ये लोग किस बात के हितैषी हैं ? ये कभी भी हितैषी नहीं हो सकते। इनके लिए आप नाना तरह के कुकर्म और पाप कर-कर के लाते और खिलाते रहिए, परन्तु जरा सोचिए तो सही कि वर्तमान जीवन में भी आप की सजाओं में कितना बँटवारा करते हैं ? अपनी करनी की सजा आप को अपने आप ही भुगतना पड़ती है। यदि थोड़ा बहुत कोई सहयोग करते हुये दिखलायी देता है, तो थोड़ा सा गहराई में प्रवेश करके देखें तो उसके पीछे उनका कोई स्वार्थ अवश्य निहित होगा, अन्यथा वे नहीं पूछते।